Deval Patrick

Deval Laurdine Patrick (s. 31. heinäkuuta 1956 Chicago, Illinois) on yhdysvaltalainen demokraattisen puolueen poliitikko ja Massachusettsin osavaltion entinen kuvernööri.

Ennen poliittista uraansa Patrick toimi asianajajana ja liikemiehenä. Hänet valittiin kuvernööriksi 67 %:n kannatuksella 7. marraskuuta 2006. Toiseksi sijoittui republikaaniehdokas Kerry Healey. Patrick astui virkaan 4. tammikuuta 2007. Hän on osavaltionsa ensimmäinen afroamerikkalainen kuvernööri ja koko Yhdysvaltain toinen Virginian entisen kuvernöörin Douglas Wilderin jälkeen.

Uskonnoltaan Patrick on presbyteeri. Hän on sanonut kannattavansa Massachusettsissa jo sallittuja homoliittoja. Hän vastustaa kuolemanrangaistusta.https://web.archive.org/web/20060618204755/http://devalpatrick.com/speechtext.cfm?ID=12

 Lähteet 

Luokka:Massachusettsin kuvernöörit
Luokka:Afroamerikkalaiset
Luokka:Vuonna 1956 syntyneet
Luokka:Elävät henkilöt
Luokka:Yhdysvaltalaiset demokraattipoliitikot